**Referat af bestyrelsesmøde d. 18.10.22**

1. **Billede til hjemmesiden**

Udsat til efter næste generalforsamling.

1. **Godkendelse af referat fra sidste møde**

Det præciseres at overskuddet tilstræbes at være kr. 3000,00 på udlandsture.

1. **Økonomi, statistik og medlemstal**

Økonomi: kassebeholdning er p.t. kr. 28.269,00

Statistik: Henning udleverede statistik, hvoraf det fremgår, at der p.t. er gennemført 53 ture/aktiviteter i år.

Dette leder til en snak om, at det øjensynligt kniber med, at ikke medlemmer betaler for deltagelse på turene. Enighed om, at dette ikke er rimeligt overfor betalende medlemmer m.v..

Aftalt at problematikken tages med på næste turledermøde og at tekst i Ekstra Posten ændres, så det fremgår klart, at ikke medlemmer af DVL skal betale kr. 30,00 for deltagelse.

Medlemstal: 53 nye medlemmer er meldt ind i DVL Silkeborg i år og 12 er udmeldt. Vi har p.t. i alt 142 medlemmer.

1. **Weekendtur til Samsø 12 – 14.5.22**

Sælvigbugtens Camping er valgt til turen. Aftalt at Nyhedsbrev december skal have fokus på turen. I Nyhedsbrevet bedes medlemmer tilkendegive forhåndsinteresse til at deltage via link, hvorefter bestyrelsen vurderer, om der skal arbejdes videre med turen. Dette grundet det store planlægningsarbejde, - men også for at vurdere, om det er økonomisk ansvarligt at booke opholdet.

Anne udfærdiger teksten sammen med Aage. Deadline for svar aftalt til d. 15.12.22.

Endvidere aftalt minimum 15 og maks. 30 deltagere på turen.

Vedr. forplejning undersøges dette nærmere. Foreløbig aftale er pizza fredag aften og lørdag middag på restaurant Perlen.

Morgenmad og madpakker planlægges senere i givet fald.

Der planlægges 3 ture til afvikling i løbet af weekenden.

1. **Delegerede til Landsmødet d. 5.11.22**

Aage, Runa og Henning deltager

1. **Forslag om forhøjelse af samkørselstakst**

Toni foreslår forhøjelse af taksten og man enes om kr. 0,70 pr. km.

1. **Nye foldere eller kort med QR kode**

Vedtaget at vi overgår til kort med QR kode i stedet for papirbrochuren. Metoden anvendes mange stedet og er meget nem at anvende for medlemmerne. Endvidere økonomisk i forhold til papirbrochuren, miljøet samt tidsbesparende for bestyrelsen.

Aage undersøger hos Burre reklame og afgiver bestilling, hvis prisen er ok.

1. **Brugerråd for Naturstyrelsen**

Søhøjlandet har 1 repræsentant. Tony vil gerne deltage, hvis vi kan få pladsen.

1. **Status på Eventyrsport**

Der er p.t. 32 tilmeldte

1. **Status på Julearrangement**

Afholdes hos Bodil på Rolighedsvej. Af hensyn til gløgg og æbleskiver aftales tilmelding til Runa på sms.

**Generelt er aftalt tilmelding fremover ved alle arrangementer, hvor der indgår traktement.**

1. **Status på Norge**

Aage er gået i gang med at finde indkvartering og foreløbig er der 3 muligheder. Turen afvikles i juli næste år og der kan deltage 12 medlemmer.

1. **Næste møde og turledermøde**

Turledermøde bliver d. 5.1.23. Aage finder lokalitet

Næste bestyrelsesmøde bliver d. 12.12 kl. 18.30 i Lunden. Toni booker lokale.

1. **Eventuelt**

Intet under punktet